system
Răspunde în limba română, în stilul Wikipedia, cat mai corect gramatical.
user
Ce ai despre Colorado (teritoriu SUA)?
assistant
Teritoriul Colorado (conform originalului, [The] Colorado Territory) a fost un teritoriu istoric, organizat al Statelor Unite ale Americii care a existat între 1861 și 1876.  Granițele sale au fost identice cu cele ale statului Colorado de azi.  Teritoriul a încetat să existe atunci când Colorado a fost admis în Uniune ca cel de-al treizeci și optulea stat al acesteia la 1 august 1876.  Teritoriul a fost organizat în timpul Goanei după aur din Colorado (conform originalului, Colorado Gold Rush), care a adus prima mare concentrare de colonizatori de origine europeană.

Legea organică a fost votată de Congress și semnată de către președintele James Buchanan, în timpul primăverii anului 1861, în timpul turbulenței create de secesiunea statelor sudului SUA care a precipitat Războiul civil american.  Organizarea teritoriului a determinat accentuarea controlului Uniunii asupra unei zone foarte bogate în resurse minerale a Munților Stâncoși.  Deși transformarea statului de teritoriu într-unul de stat părea iminentă, imediat după încetarea războiului fratricid, un veto al președintelui Andrew Johnson de la sfârșitul anului 1865, a făcut ca această dorință cvasi-generală a locuitorilor teritoriului Colorado să fie amânată până în timpul administrării următorului președinte, Ulysses Grant, care a fost un puternic susținător al admiterii Teritoriului Colorado ca stat în Uniune, deși lucrurile păreau a fi mult mai complicate datorită procesului post-război numit Reconstrucție.

Vezi și 

 Pike's Peak Country
 Jefferson Territory
 Regiuni istorice ale Statelor Unite ale Americii

 
Fondări în 1861
Desființări în 1876
 Teritoriu
Regiuni istorice și teritorii ale Statelor Unite ale Americii